
[bookmark: TS3]TECHNINĖ SPECIFIKACIJA
1. PIRKIMO OBJEKTAS
1.1. AB „Kauno energija“ archyvo dokumentų (popierinių) saugojimo, administravimo, tvarkymo ir transportavimo paslaugos).
1.2. Akcinė bendrovė „Kauno energija“ perka archyvo dokumentų (popierinių) saugojimo, administravimo, tvarkymo ir transportavimo paslaugas. Numatomos sudaryti sutarties terminas – 36 mėnesiai.

2.  SĄVOKOS IR SUTRUMPINIMAI
2.1. Perkantysis subjektas – akcinė bendrovė „Kauno energija“.
2.2. Tiekėjas – ūkio subjektas – privatusis juridinis asmuo, viešasis juridinis asmuo, kitos organizacijos ir jų padaliniai ar tokių asmenų grupė, su kuriuo Perkantysis subjektas sudaro paslaugų pirkimo sutartį.
2.3. Sutartis – Paslaugų pirkimo sutartis, sudaroma tarp Tiekėjas ir Perkančiojo subjekto – paslaugų gavėjo dėl šio Pirkimo objekto.
2.4. Paslaugos – Dokumentų archyvavimo paslaugos, kurios apima: archyvinių dokumentų tvarkymą, perėmimą saugoti, saugojimą, administravimą, naikinimą ir su jais susijusias paslaugas.
2.5. [bookmark: _Hlk34729843]Užsakymas – Sutarties pagrindu Tiekėjui tekstiniu pranešimu, elektroniniu paštu ir / ar per Perkančiojo subjekto nurodytą kitą informacinę sistemą, teikiamas užsakymas, kuriame nurodomi Paslaugų kiekiai, Paslaugų teikimo adresas (-ai) ir terminas.
3. PIRKIMO OBJEKTO APIMTYS
3.1. Akcinės bendrovės „Kauno energija“ archyviniai dokumentai (bylos) saugomi dokumentų (bylų) saugykloje, esančioje Raudondvario pl. 84, Kaunas. 
3.2. Archyvinių bylų (dokumentų) preliminari apimtis (kiekis) – 2300 vnt. dėžių (matmenys: 620x370x340 mm.), 1400 tiesinių metrų. Archyviniai dokumentai (bylos) yra sudėtos į dėžes. Dėžėje saugomų bylų skaičius yra nevienodas ir priklauso nuo dėžėje suarchyvuotu bylų storio. 

Pirkimo objekto apimtys nurodytos lentelėje:
Lentelė Nr. 1
	Eil. Nr. 
	Paslaugos pavadinimas
	Mato vnt. 
	Preliminarus kiekis

	1
	Administravimo ir naikinimo paslaugos 
	byla
	500

	2 
	Bylų sutikrinimas su sąrašu 
	byla 
	100

	3 
	Dėžės paieška 
	dėžė 
	30

	4 
	Bylos paieška dėžėje 
	byla 
	30

	5 
	Dokumento paieška byloje 
	dok. 
	30

	6 
	Skubi dėžės paieška (per 8 darbo val.) 
	dėžė 
	15

	7 
	Skubi bylos paieška (per 8 darbo val.) 
	byla 
	15

	8 
	Skubi dokumento paieška (per 8 darbo val.) 
	dok. 
	15

	9 
	Dokumento kopijavimas 
	lapas 
	50

	10 
	Dokumento skenavimas 
	lapas 
	150

	11 
	Dokumento pristatymas el. paštu 
	dok. 
	150

	12
	Dokumento pristatymas per kurjerį
	dok.
	100

	13
	Dėžių indeksavimas/aprašymas sistemoje  
	vnt. 
	2300

	14
	Dėžių/Bylų atrinkimas naikinti 
	byla 
	5000

	15
	Dokumentų naikinimas 
	kg 
	1500

	16
	Naikinimo akto sudarymas ir derinimas su steigėju 
	vnt.
	10

	17
	Dėžių barkodas ir barkodavimas 
	vnt. 
	2300

	Archyvinių dokumentų saugojimo paslaugos:

	18
	Archyvinių dokumentų bylų saugojimas kas mėnesį (skaičiuojama metrais).
	Tiesinis metras
	1400

	Archyvo bylų krovimas ir transportavimas iš Raudondvario pl. 84, Kaunas į Tiekėjo saugyklą/saugyklas (vienkartinė paslauga):

	19
	Archyvo bylų krovimas ir transportavimas iš Raudondvario pl. 84, Kaunas į Tiekėjo saugyklą/saugyklas (vienkartinė paslauga)
	Tiesinis metras
	1400


*Nurodytas Paslaugų kiekis yra preliminarus Sutarties galiojimo laikotarpiu. Perkantysis subjektas turi teisę koreguoti perkamų Paslaugų kiekius, t. y. atskirose eilutėse nurodytas Paslaugų kiekis gali būti keičiamas (didėti ar mažėti), neviršijant bendros nurodytos maksimalios Sutarties vertės. Perkantysis subjektas neįsipareigoja nupirkti viso Paslaugų kiekio ar bet kokios jų dalies. 
4. [bookmark: _Hlk34730466]SUTARTINIŲ ĮSIPAREIGOJIMŲ VYKDYMO VIETA
4.1. Paslaugų teikimo vieta: Lietuvos Respublikos teritorija, Tiekėjo pasiūlyme nurodyta paslaugų teikimo vieta.
5. REIKALAVIMAI PIRKIMO OBJEKTUI
Reikalavimai pirkimo objektui nurodyti lentelėje:
Lentelė Nr. 2
	Eil. Nr.
	Paslaugos savybės, parametrų arba funkcijų išpildymas
	Reikalaujamo parametro arba vykdomos funkcijos reikšmės išpildymas

	5.1.
	Reikalavimai dokumentų (bylų) saugojimo patalpoms.
	Dokumentai turi būti saugomi tam pritaikytoje dokumentų saugykloje (Tiekėjas pasiūlymo formoje turi nurodyti saugyklos adresą), kuri turi būti įrengta, vadovaujantis Dokumentų saugojimo taisyklėse, kurios patvirtintos Lietuvos vyriausiojo archyvaro 2011 m. gruodžio 28 d. įsakymu Nr. V-157 „Dėl Dokumentų saugojimo taisyklių patvirtinimo“ (toliau – taisyklės) ir kituose Lietuvos Respublikoje galiojančiose teisės aktuose, nustatytais dokumentų saugojimo ir saugyklų įrengimo reikalavimais.
Dokumentų saugykla turi atitikti Taisyklėse nustatytus reikalavimus, privalo turėti  automatinę gaisrų gesinimo sistemą, dūmų šalinimo sistemą, oro kondicionavimo sistemą, patalpų apsaugos signalizaciją.

	5.2.
	Reikalavimai dokumentų (bylų)  valdymo sistemai.
	Tiekėjas privalo turėti įdiegtą dokumentų valdymo sistemą (toliau – Sistema), kurioje galima surasti reikiamą bylą ar dokumentą, turėti galimybę išsaugoti dokumentų judėjimo istoriją ir kokybiškai atlikti archyvinių pažymų, dokumentų tvarkymo, naikinimo bei kitas paslaugas. 
Sistema turi atlikti bylų sisteminimą (pagal naikinimo metus, būseną ir pan.). Sistema turi būti apsaugota nuo konfidencialios informacijos nutekėjimo ir atitikti BDAR reikalavimus.
Perkančiojo subjekto archyvinių dokumentų perkėlimo į Sistemą ir Sistemos pritaikymo darbai turi būti atliekami be papildomų Perkančiojo subjekto finansinių išlaidų, naudojantis tik Tiekėjo ištekliais, darbuotojais, medžiagomis ir įranga.

	5.3.
	Reikalavimai dokumentų (bylų) pervežimui iš/į įmonę. 
	Pirkimą laimėjęs Tiekėjas įsipareigoja pervežti dėžes su dokumentais (bylomis) iš Perkančiojo subjekto dokumentų (bylų) saugojimo vietos, esančios Raudondvario pl. 84, Kaunas, į nurodytą Sutartyje Tiekėjo saugojimo vietą. 
Tiekėjas ne vėliau kaip per 5 darbo dienas nuo Sutarties įsigaliojimo pateikia Perkančiajam subjektui abiejų šalių suderintą detalų dėžių su dokumentais (bylomis) pervežimo grafiką. Perkančiojo subjekto dokumentai (bylos) turi būti pervežti į Tiekėjo dokumentų saugojimo vietą ne vėliau kaip per 1 mėn. nuo Sutarties įsigaliojimo dienos.
Tiekėjas yra atsakingas už tinkamo transporto parinkimą dokumentų (bylų) pervežimui bei jų krovos darbus.
Perimant dėžes su dokumentais (bylomis) iš Perkančiojo subjekto dokumentų (bylų) saugojimo vietos turi būti pasirašyti abiejų šalių dėžių (bylų) perdavimo aktai po vieną kiekvienai šaliai.
Tiekėjas dokumentų transportavimo metu (ir sutarties galiojimo laikotarpiu) yra visiškai atsakingas už dokumentų saugumo ir konfidencialumo užtikrinimą bei privalo atlyginti visą dėl jo veiksmų ar neveikimo atsiradusią žalą.

	5.4.
	Dokumentų (bylų) priėmimas ir paruošimas saugojimui (archyvavimas) pagal Perkančiojo subjekto Pirkimo objektą ir pateiktus Užsakymus.
	Pervežus dokumentus į Tiekėjo saugojimo patalpas, juos administruojant Sistemoje (pagal 5.2 punktą) visų dokumentų (bylų/dėžių) numeracija turi išlikti pagal Perkančiojo subjekto esamą dokumentų (bylų/dėžių) numeraciją. Tiekėjas turi užtikrinti, kad duomenys į Sistemą bus perkelti ir administruojami nekeičiant Perkančiojo subjekto archyvinių dokumentų valdymo tvarkos, formų ir pan.
Į Tiekėjo dokumentų (bylų) saugojimo patalpas pervežti Perkančiojo subjekto dokumentai (bylos), turi būti suadministruoti Sistemoje ir paruošti naudojimui ne vėliau kaip per 12 mėn. nuo dokumentų (bylų) pervežimo.
Tiekėjas privalo sudaryti priimamų bylų apyrašus pagal archyvavimo taisykles, kai Perkantysis subjektas nėra jų pateikęs.
Visų bylų apyrašai turi būti patalpinti ir Perkančiajam subjektui prieinami Sistemoje.
Per metus preliminarus saugomu dėžių kiekis yra apie 2300 vnt. (matmenys: 620*370*340 mm.), 1400 tiesinių metrų. Dokumentų perduotų saugoti papildymas (dokumentų įdėjimas į Tiekėjo patalpose saugomas bylas) preliminarus kiekis – 50 vnt. / metus.
Naujų bylų perduodamų saugoti Tiekėjo patalpose preliminarus kiekis – 100 vnt. / metus.

	5.5.
	Dokumentų paieška ir pateikimas pagal Perkančiojo subjekto pateiktus ir patvirtintus Užsakymus.
	Pagal Perkančiojo subjekto pateiktus Užsakymus Tiekėjas įsipareigoja atlikti šias paslaugas:
- dokumentų (bylų) paiešką;
- dokumentų (bylų) skenavimą;
- dokumentų (bylų) kopijavimą;
- dokumentų (bylų) skaitmeninių kopijų pateikimą elektroniniu paštu;
- dokumentų (bylų) pateikimą per kurjerį (trečiąją šalį);
Tiekėjas teikdamas visas šias paslaugas privalo užtikrinti paslaugų teikimo saugumą, dokumentų bei informacijos konfidencialumą ir laikytis visų Bendrojo duomenų apsaugos reglamento (BDAR) reikalavimų, įskaitant techninių ir organizacinių saugumo priemonių įgyvendinimą.
Tiekėjas įsipareigoja atlikti dokumentų (bylų) paiešką ir pateikti jų skaitmenines kopijas elektroninėmis priemonėmis per 3 darbo dienas nuo Perkančiojo subjekto pateikto Užsakymo el. paštu.
Preliminari šių paslaugų apimtis:
- iki 5 dokumentų (bylų) vnt. per mėnesį;
- iki 50 dokumentų (dėžių / bylų) vnt. per metus.
Tiekėjas įsipareigoja atlikti Skubių dokumentų (bylų) paiešką pateikti jų skaitmenines kopijas elektroninėmis priemonėmis per 1 darbo dieną nuo Perkančiojo subjekto pateikto Užsakymo el. paštu.
Preliminari šių paslaugų apimtis:
- iki 5 dokumentų (bylų) vnt. per metus.
Tiekėjas įsipareigoja atlikti dokumentų (bylų) paiešką ir pateikti juos su lydraščiu per kurjerį (trečiąją šalį) per 5 darbo dienas nuo Perkančiojo subjekto pateikto Užsakymo el. paštu.
Preliminari šių paslaugų apimtis:
- iki 5 dokumentų (bylų) vnt. per mėnesį;
- iki 50 dokumentų (dėžių / bylų) vnt. per metus.
Perkančiajam subjektui, Sutarties galiojimo laikotarpiu, pateikus Užsakymą (-us) el. paštu, kai prašoma dokumento ar bylos originalo, Tiekėjas įsipareigoja pristatyti dokumentus (bylas) į Perkančiojo subjekto buveinę, adresu: Raudondvario pl. 84, Kaunas, ir po to dokumentus (bylas) priimti atgal saugojimui į savo saugyklą. 
Tiekėjas sutarties galiojimo laikotarpiu privalo sudaryti galimybę Perkančiojo subjekto atstovams patekti į Tiekėjo saugyklą tais atvejais, kai dokumento paieškai būtina fizinė Perkančiojo subjekto atstovo dalyvavimo forma.
Tiekėjas privalo užtikrinti, kad dokumentai (bylos) būtų pristatyti ir pargabenti saugiai, kokybiškai ir operatyviai, taip pat tinkamai apsaugoti nuo neteisėtos prieigos ar praradimo. Neužtikrinus šių sąlygų Tiekėjas privalo atlyginti Perkančiojo subjekto patirtus nuostolius.

	5.6.
	Dokumentų (bylų) naikinimas. 
Naikinimo proceso patvirtinimas, pasirašymas.
	Pasibaigus Tiekėjo saugyklose saugomų dokumentų  (bylų) saugojimo terminui Tiekėjas kiekvienais metais iki einamųjų metų balandžio 1 d. turi nustatyti ir atrinkti naikinimui paruoštų dokumentų (bylų) kiekį ir parengti dokumentų (bylų) naikinimo aktą (-us) pagal Dokumentų tvarkymo ir apskaitos taisyklių, patvirtintų Lietuvos vyriausiojo archyvaro 2011-07-04 įsakymu Nr. V-118 (aktuali redakcija 2025-10-31 įsakymas Nr. VE-21), reikalavimus. Dokumentų (bylų) naikinimas privalo būti atliekamas atsižvelgiant ir į Perkančiojo subjekto pateiktą galiojantį dokumentacijos planą.
Dokumentų (bylų) naikinimo aktas (elektronine forma)  privalo būti suderintas su Perkančiojo subjekto įgaliotu asmeniu abejoms šalims pasirašant kvalifikuotu parašu.
Perkantysis subjektas pasilieka teisę koreguoti, papildyti naikinamų dokumentų sąrašą.
Tiekėjas įsipareigoja sunaikinti atrinktus dokumentus (bylas) pagal DIN 32757 trečiąją saugumo klasę arba jai lygiavertį saugumo lygį (pvz., DIN 66399 P-4).
Tiekėjas Perkančiajam subjektui po dokumentų (bylų) sunaikinimo proceso įvykdymo turi pateikti įrodančius dokumentus (pažymą, aktą) apie:
- dokumentų (bylų) saugų sunaikinimą;
- po dokumentų (bylų) sunaikinimo likusių saugoti dokumentų (bylų) apimtį tiesiniais metrais ir dokumentų / bylų / dėžių kiekį vienetais. 
Po kiekvieno dokumentų (bylų) sunaikinimo pagal likusių saugoti dokumentų (bylų) kiekį Tiekėjas privalo perskaičiuoti dokumentų (bylų) mėnesinį saugojimo mokestį ir jį pateikti Perkančiajam subjektui.

	5.7.
	Informacijos, susijusios su teikiamomis Paslaugomis, teikimas Perkančiajam subjektui.
	Sutarties galiojimo metu Tiekėjas  privalo nemokamai teikti Perkančiajam subjektui pažymas ir informaciją, susijusią su teikiamomis Paslaugomis. Informacija teikiama telefonu, el. paštu bei kitomis komunikavimo priemonėmis. 
Tiekėjas įsipareigoja Perkančiajam subjektu teikti informaciją i apie iš saugyklos paimtus ir Perkančiajam subjektui pateiktus bei daugiau nei 3 mėnesius negrąžintus dokumentus (bylas).

	5.8.
	Paslaugoms taikomi aplinkos apsaugos kriterijai, nustatyti, vadovaujantis Aplinkos apsaugos kriterijų taikymo, vykdant žaliuosius pirkimus tvarkos aprašo, patvirtinto Lietuvos Respublikos Aplinkos ministro 2022 m. gruodžio 13 d. įsakymu Nr. D1-401 „Dėl aplinkos apsaugos kriterijų taikymo, vykdant žaliuosius pirkimus, tvarkos aprašo patvirtinimo“, 4.4.4.1 papunkčiu (prekei pagaminti, paslaugai teikti ar darbams atlikti naudojama mažiau ar nenaudojama pavojingųjų cheminių medžiagų, neteršiama aplinka ir nekeliamas pavojus sveikatai) ir 4.4.4.5 (prekė, virtusi atliekomis, tinka paruošti pakartotinai naudoti ar perdirbti)
	Tiekėjas įsipareigoja dokumentus (bylas) pristatyti Perkančiojo subjekto darbo valandomis ne piko metu ir trumpiausiais galimais maršrutais. 
Perkantysis subjektas turi teisę Sutarties vykdymo metu pareikalauti trumpiausio galimo maršruto pasirinkimą įrodančių dokumentų.
Teikimo metu saugykloje susidariusios atliekos (stiklas, popierius, plastikas, metalas ir kt.) turi būti rūšiuojamos ir perduodamos atliekas tvarkančioms įmonėms.

